CELEX: 62017CA0041
Language: da
Date: 2018-09-19 00:00:00
Title: Sag C-41/17: Domstolens dom (Femte Afdeling) af 19. september 2018 — Isabel González Castro mod Mutua Umivale, Prosegur España SL, Instituto Nacional de la Seguridad Social (INSS) (anmodning om præjudiciel afgørelse fra Tribunal Superior de Justicia de Galicia — Spanien) (Præjudiciel forelæggelse — direktiv 92/85/EØF — artikel 4, 5 og 7 — beskyttelse af arbejdstagernes sikkerhed og sundhed — ammende arbejdstager — natarbejde — skifteholdsarbejde, som delvist udføres som natarbejde — vurdering af de risici, som stillingen indebærer — forebyggende foranstaltninger — indsigelse fra den berørte arbejdstager — direktiv 2006/54/EF — artikel 19 — ligebehandling — forskelsbehandling på grundlag af køn — bevisbyrde)

12.11.2018   
            
            
               DA
            
            
               Den Europæiske Unions Tidende
            
            
               C 408/10
            
         
      Domstolens dom (Femte Afdeling) af 19. september 2018 — Isabel González Castro mod Mutua Umivale, Prosegur España SL, Instituto Nacional de la Seguridad Social (INSS) (anmodning om præjudiciel afgørelse fra Tribunal Superior de Justicia de Galicia — Spanien)
      (Sag C-41/17) (1)
      
      ((Præjudiciel forelæggelse - direktiv 92/85/EØF - artikel 4, 5 og 7 - beskyttelse af arbejdstagernes sikkerhed og sundhed - ammende arbejdstager - natarbejde - skifteholdsarbejde, som delvist udføres som natarbejde - vurdering af de risici, som stillingen indebærer - forebyggende foranstaltninger - indsigelse fra den berørte arbejdstager - direktiv 2006/54/EF - artikel 19 - ligebehandling - forskelsbehandling på grundlag af køn - bevisbyrde))
      (2018/C 408/11)
      Processprog: spansk
      
         Den forelæggende ret
      
      Tribunal Superior de Justicia de Galicia
      
         Parter i hovedsagen
      
      
         Sagsøger: Isabel González Gastro
      
         Sagsøgt: Mutua Umivale, Prosegur España SL, Instituto Nacional de la Seguridad Social (INSS)
      
         Konklusion
      
      
                  1)
               
               
                  Artikel 7 i Rådets direktiv 92/85/EØF af 19. oktober 1992 om iværksættelse af foranstaltninger til forbedring af sikkerheden og sundheden under arbejdet for arbejdstagere, som er gravide, som lige har født, eller som ammer, skal fortolkes således, at den finder anvendelse på en situation som den i hovedsagen omhandlede, hvor den berørte arbejdstager udfører skifteholdsarbejde, i forbindelse med hvilket hun kun udfører en del af sit arbejde som natarbejde.
               
            
                  2)
               
               
                  Artikel 19, stk. 1, i Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning) skal fortolkes således, at den finder anvendelse på en situation som den i hovedsagen omhandlede, hvor en arbejdstager, som har fået afslag på en ansøgning om udstedelse af den lægeerklæring, hvori det attesteres, at hendes stilling indebærer en risiko i forbindelse med amningen, og følgelig på den økonomiske ydelse for risici under amningen, for en national retsinstans eller enhver anden kompetent instans i den pågældende medlemsstat anfægter vurderingen af de risici, som hendes stilling indebærer, når denne arbejdstager fremfører faktiske omstændigheder, der giver anledning til at formode, at denne vurdering ikke har omfattet en specifik undersøgelse, der tager hensyn til hendes individuelle situation, og således gør det muligt at formode, at der foreligger direkte forskelsbehandling på grundlag af køn som omhandlet i direktiv 2006/54, hvilket det tilkommer den forelæggende ret at efterprøve.
                  Det påhviler herefter sagsøgte at bevise, at den nævnte risikovurdering rent faktisk omfattede en sådan konkret undersøgelse, og at der følgelig ikke er sket tilsidesættelse af princippet om forbud mod forskelsbehandling.
               
            
         (1)  EUT C 121 af 18.4.2017.